SC ออกหุ้นกู้ 400 ลบ. อายุ 2 ปี ดอกเบี้ย 3.28% ลุยขายกองทุน 8 ก.พ.62
SC ออกหุ้นกู้ 400 ลบ. อายุ 2 ปี ดอกเบี้ย 3.28% ลุยขายกองทุน 8 ก.พ.62
6 ก.พ. 2562

บริษัท เอสซี แอสเสท คอร์ปอเรชั่น จำกัด (มหาชน) หรือ SC เปิดเผยว่า ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้บริษัท ครั้งที่ 2/2562 มูลค่าไม่เกิน 400 ล้านบาท อายุ 2 ปี 1 เดือน 11 วัน ครบกำหนดไถ่ถอน 22 มี.ค.64 มีอัตราดอกเบี้ยคงที่ร้อยละ 3.28 ต่อปี ชำระดอกเบี้ยทุก 6 เดือนตลอดอายุหุ้นกู้ โดยจะเสนอขายในวงจำกัดต่อผู้ลงทุนสถาบัน ในวันที่ 8 ก.พ.62 ซึ่งมีธนาคารธนชาต เป็นผู้จัดการการจัดจำหน่ายหุ้นกู้
บริษัท ทริสเรทติ้ง จำกัด จัดอันดับความน่าเชื่อถือของผู้ออกหุ้นกู้ที่ “BBB+” แนวโน้มอันดับเครดิต “Stable” เมื่อวันที่ 28 ก.ย.61
บริษัทจะนำเงินที่ได้จากการระดมทุนครั้งนี้เพื่อชำระคืนหนี้หุ้นกู้ที่ครบกำหนดในเดือน มี.ค.62 จำนวนไม่เกิน 400 ล้านบาท และ/หรือ เพื่อใช้เป็นเงินทุนหมุนเวียนในการดำเนินกิจการของผู้ออกหุ้นกู้